CELEX: C2005/315/15
Language: hu
Date: 2005-12-10 00:00:00
Title: C-335/05. sz. ügy: A Finanzgericht Köln  2005. augusztus 24 -i végzésével Rizeni Letoveho Provozu UR SP kontra Bundesamt für Finanzen ügyben benyújtott előzetes döntéshozatal iránti kérelem

10.12.2005   
            
            
               HU
            
            
               Az Európai Unió Hivatalos Lapja
            
            
               C 315/8
            
         A Finanzgericht Köln 2005. augusztus 24-i végzésével Rizeni Letoveho Provozu UR SP kontra Bundesamt für Finanzen ügyben benyújtott előzetes döntéshozatal iránti kérelem
   (C-335/05. sz. ügy)
   (2005/C 315/15)
   Az eljárás nyelve: német
   A Finanzgericht Köln (Németország) 2005. augusztus 24-i végzésével, amely 2005. szeptember 15-én érkezett a Bíróság Hivatalához, a Rizeni Letoveho Provozu UR SP kontra Bundesamt für Finanzen ügyben előzetes döntéshozatal iránti kérelmet nyújtott be az Európai Közösségek Bíróságához.
   A Finanzgericht Köln a következő kérdésről kéri a Bíróság döntését:
   Úgy kell-e megszorítóan értelmezni a tagállamok forgalmi adóra vonatkozó jogszabályainak összehangolásáról szóló, 1986. november 17-i 86/560/EGK tizenharmadik tanácsi irányelv (1) 2. cikkének (2) bekezdését, hogy a tagállamok részére ott biztosított azon lehetőség, miszerint azon feltételnek vethetik alá a HÉA-visszatérítéseket, hogy harmadik államok hasonló előnyöket nyújtanak a forgalmi adókra vonatkozóan, nem vonatkozik olyan államokra, amelyek a szolgáltatások kereskedelméről szóló általános egyezmény – GATS – (BGBl. II 1994., 1473, 1643) szerződő államaiként hivatkozhatnak az abban foglalt legnagyobb kedvezmény elvére (GATS II. cikk, (1) bekezdés)?
   
      (1)  HL L 326., 40. o.; magyar nyelvű különkiadás 9. fejezet, 1. kötet, 129. o.